Arthur Wellesley, 1ú Diúc Wellington

Gníomhaíocht mhíleata 
Chaith sé tamall ina aide-de-camp do dhá Lord Lieutenant in Éirinn.

Throid Wellesley san Ísiltír agus san India, i gCath Seringapatam sa gCeathrú Cogadh Anglo-Mysore. Déanadh gobharnóir ar Seringapatam agus ar Mysore de ina dhiaidh sin.

Tharraing Wellesley cáil air féin mar ghinearál i leithinis na Spáinne agus na Poirtingéile i rith chogaidh Napoleon.

Tugadh grád marascal machaire (field marshall) dhó tar éis buanna in aghaidh na Fraince ag Cath Vitoria in 1813. 

Tar éis dhíbirt Napoleon in 1814, chaith sé tréimhse ina ambasadóir chun na Fraince. Déanadh Diúc de. Bhí sé i gceannas ar an arm a bhuail Napoleon ag Cath Waterloo sa bhliain 1815, ceann de na comhraic is iomráití, agus is tábhachtaí, i stair na hEorpa. B'fhearr aithne ar an Mharascal Machaire Arthur Wellesley mar The Duke of Wellington in dhiaidh sin.

 Príomh-aire 
Nuair a bhí sé fós óg, toghadh é ina fheisire i bParlaimint na hÉireann. 

Chaith Wellesley dhá thréimhse ina phríomh-aire leis na Tóraithe, ar dtús idir 1828-30 agus arís in 1834. 

Ba ea Wellesley a bhí ina phríomh-aire nuair a ritheadh an tAcht Faoisimh do Chaitlicigh (Fuascailt na gCaitliceach) sa bhliain 1829. 

Bhí Wellesley ina phríomh-cheannasaí ar arm na Breataine go dtí gur cailleadh é in 1852.clé|mion|Phós sé Kitty Pakenham san Eaglais Naomh George, 1806
 Pearsanta 
clé|mion|Cuimhneachán Wellington i mBÁC inniu
In Éirinn a rugadh é, ag 24 Sráid Mhuirfean Uachtarach i mBaile Átha Cliath, i dTeach Morrington ag an am agus an t-óstán Merrion inniu. De phór uasal ba ea é, de shliocht lucht na cinsealachta Protastúnaí. 

B'Éireannach é Wellington féin ach ní raibh sé iomlán ar a shuaimhneas lena fhéiniúlacht. “Because a man is born in a stable, that does not make him a horse”, ráiteas a leagtar air. 

Mar oifigeach, bhí sé in Éirinn go minic chun saighdiúirí a earcú. Measadh gur Éireannaigh iad 30% dá shaighdiúirí Wellington in Waterloo. Agus mar gur tharla na himeachtaí seo i bhfad roimh an athrú mór teanga a bhain leis an nGorta Mór, is cinnte go raibh Gaeilge le clos. Fear ilteangach ba ea Wellesley, agus scileanna maithe cumarsáide aige. Mar sin, is cosúil go raibh an cúpla focal aige, ar a laghad.

Dóighiúil, láidir agus rachmasach,  bhí na mná  sa tóir ar Wellesley, agus ar an Duke níos déanaí. Agus  fear mór ban a bhí i Wellesley chomh maith.

Phós Wellesley Kitty Pakenham san Eaglais Naomh George, i mBÁC ar 10 Aibreán 1806.  Bhí beirt chlainne orthu ach d'éirigh sé scartha óna bhean agus leannáin luí go leor aige ar feadh a shaoil.

 Féach freisin 

 Cogadh na Saoirse (An Spáinn)
 Cath Waterloo
 Fuascailt na gCaitliceach

 Tagairtí 

Catagóir:Daoine a rugadh i 1769
Catagóir:Básanna i 1852
Catagóir:Acadóirí Briotanacha
Catagóir:An Páirtí Coimeádach
Catagóir:Baill Eaglais na hÉireann
Catagóir:Cogaí Napoléon
Catagóir:Daoine Angla-Éireannacha
Catagóir:Daoine as Baile Átha Cliath
Catagóir:Feisirí de Pharlaimint na Ríochta Aontaithe
Catagóir:Fir
Catagóir:Ginearáil Arm na Breataine
Catagóir:Lucht ollscoile
Catagóir:Polaiteoirí as Contae Chiarraí
Catagóir:Polaiteoirí as Contae na Mí
Catagóir:Príomh-Airí na Ríochta Aontaithe
Catagóir:Ré Victeoiriach
Catagóir:Ridirí
Catagóir:Saighdiúirí Éireannacha
Catagóir:Taidhleoirí Briotanacha
Catagóir:Tiarnas Briotanach na hÉireann
Catagóir:Uaisleacht Eorpach